Transzantarktiszi-hegység
A Transzantarktiszi-hegység egy 3500 km hosszú hegységrendszer, amely a Ross-tenger és a Weddell-tenger között a teljes Antarktiszon végighúzódik és azt Kelet- és Nyugat-Antarktiszra osztja.

Földrajza

A hegység a teljes antarktiszi kontinensen átvonul, innen kapta nevét is. Egyik vége a Ross-tengernél, a Viktória-földbeli Adare-foknál, míg a másik a Weddel-tengernél, a Coats-földön található. 3500 km-es kiterjedésével a Föld leghosszabb hegységei közé tartozik. A 100–300 km széles hegység a kontinenst Kelet- és Nyugat-Antarktiszra választja ketté.

4500 méteres magasságot is elérő csúcsai (melyek közül legmagasabb a 4528 méteres Mount Kirkpatrick) és ún. szárazvölgyei azon ritka helyek közé tartoznak a déli sarkvidéken amelyet nem borít hó vagy jég. A McMurdo-öbölnél fekvő McMurdo-szárazvölgyek a rendkívül alacsony csapadékmennyiség és az erős szelek miatt hó és jégmentesek. A jéggel körbevett, de jégmentes, izolált hegycsúcsokat eszkimó eredetű szóval nunataknak nevezik.

A Viktória-föld tengerpartjánál pingvinek, fókák és tengeri madarak élnek a hegység peremén, de a belföldi szakaszokon az élővilág zuzmókra, gombákra, algákra és baktériumokra korlátozódik.

Felfedezése
A Transzantarktiszi-hegységet James Ross pillantotta meg először a Ross-tengerről. Mivel a hegység a Ross-selfjég és a Déli-sark között fekszik, a sarkra igyekvő felfedezőknek át kellett rajta kelniük. 1908-ban Ernest Shackleton csapata elsőként keresztezte a hegyvonulatot a Beardmore-gleccseren át, bár a Déli-sarkot nem sikerült elérniük. 1911-ben Robert Scott ugyanitt kelt át, míg Roald Amundsen csapata az Axel Heiberg-gleccsert választotta a sark felé tartó útján.

A hegység nagy része az 1940-es és 50-es évekig felfedezetlen maradt, míg a Highjump-művelet és a nemzetközi geofizikai év keretében légifotózás alkalmazásával elkészítették az egész kontinens részletes térképét. A hegység nevét 1962-ben javasolta az Antarktiszi Elnevezések Tanácsadó Bizottsága.

Az Amundsen–Scott déli-sarki kutatóállomás szárazföldi utánpótlási útvonala a McMurdo kutatóállomástól kezdődik és a Maud királyné-hegység Leverett-gleccserén halad át.

Geológiája

A Transzantarktiszi-hegység főleg vulkanikus eredetű és jelentősen öregebb, mint a kontinens egyéb hegységei. Első vonulatai a 65 millió évvel ezelőtt, a kainozoikum elején emelkedtek ki, a Nyugat-antarktiszi árok megnyílásakor.

A hegyek gránit és gneisz alapkőzetre rétegződött üledékes kőzetekből állnak. Ezekhez az üledékes kőzetekhez tartozik a Beacon Supergroup homok- és iszapköve és a szilurtól egészen a jura korszakig lerakódó kőszéntelérjei. Az üledékes kőzetekben számos fosszíliát is találtak.
 
A Kelet-Antarktisz jege a Transzantarktiszi-hegységen keresztül számos gleccser formájában folyik át a Nyugat-Antarktisz jégpajzsára, a Ross-jégre és a Ross-tengerbe. Ezek a gleccserek a hegyvonulat irányára merőlegesen haladnak és elválasztják egymástól az egyes hegycsúcsokat és hegycsoportokat.

Források
Sokol, Eric; Craig W. Herbold; Charles K. Lee; S. Craig Cary; J. E. Barrett (Nov 2013). Local and regional influences over soil microbial metacommunities in the Transantarctic Mountains. Ecosphere 4: art136. doi:10.1890/es13-00136.1
C.Michael Hogan: Ross Sea. Encyclopedia of Earth, National Council for Science and the Environment 2011

Fordítás
 

Az Antarktisz földrajza
A Transzantarktiszi-hegység egykm hosszú hegységrendszer , amely a Ross-tenger és a Weddell-tenger között a teljes Antarktiszon végighúzódik és azt Kelet- és Nyugat-Antarktiszra osztja . Földrajza A hegység a teljes antarktiszi kontinensen átvonul , innen kapta nevét is . Egyik vége a Ross-tengernél , a Viktória-földbeli Adare-foknál , míg a másik a Weddel-tengernél , a Coats-földön található.km-es kiterjedésével a Föld leghosszabb hegységei közé tartozik . A300 km széles hegység a kontinenst Kelet- és Nyugat-Antarktiszra választja ketté . 4500 méteres magasságot is elérő csúcsai ( melyek közül legmagasabb améteres Mount Kirkpatrick ) és ún. szárazvölgyei azon ritka helyek közé tartoznak a déli sarkvidéken amelyet nem borít hó vagy jég . A McMurdo-öbölnél fekvő McMurdo-szárazvölgyek a rendkívül alacsony csapadékmennyiség és az erős szelek miatt hó és jégmentesek . A jéggel körbevett , de jégmentes , izolált hegycsúcsokat eszkimó eredetű szóval nunataknak nevezik . A Viktória-föld tengerpartjánál pingvinek , fókák és tengeri madarak élnek a hegység peremén , de a belföldi szakaszokon az élővilág zuzmókra , gombákra , algákra és baktériumokra korlátozódik . Felfedezése A Transzantarktiszi-hegységet James Ross pillantotta meg először a Ross-tengerről . Mivel a hegység a Ross-selfjég és a Déli-sark között fekszik , a sarkra igyekvő felfedezőknek át kellett rajta kelniük.ban Ernest Shackleton csapata elsőként keresztezte a hegyvonulatot a Beardmore-gleccseren át , bár a Déli-sarkot nem sikerült elérniük.ben Robert Scott ugyanitt kelt át , míg Roald Amundsen csapata az Axel Heiberg-gleccsert választotta a sark felé tartó útján . A hegység nagy része azes éses évekig felfedezetlen maradt , míg a Highjump-művelet és a nemzetközi geofizikai év keretében légifotózás alkalmazásával elkészítették az egész kontinens részletes térképét . A hegység nevétben javasolta az Antarktiszi Elnevezések Tanácsadó Bizottsága . Az Amundsen–Scott déli-sarki kutatóállomás szárazföldi utánpótlási útvonala a McMurdo kutatóállomástól kezdődik és a Maud királyné-hegység Leverett-gleccserén halad át . Geológiája A Transzantarktiszi-hegység főleg vulkanikus eredetű és jelentősen öregebb , mint a kontinens egyéb hegységei . Első vonulatai amillió évvel ezelőtt , a kainozoikum elején emelkedtek ki , a Nyugat-antarktiszi árok megnyílásakor . A hegyek gránit és gneisz alapkőzetre rétegződött üledékes kőzetekből állnak . Ezekhez az üledékes kőzetekhez tartozik a Beacon Supergroup homok- és iszapköve és a szilurtól egészen a jura korszakig lerakódó kőszéntelérjei . Az üledékes kőzetekben számos fosszíliát is találtak . A Kelet-Antarktisz jege a Transzantarktiszi-hegységen keresztül számos gleccser formájában folyik át a Nyugat-Antarktisz jégpajzsára , a Ross-jégre és a Ross-tengerbe . Ezek a gleccserek a hegyvonulat irányára merőlegesen haladnak és elválasztják egymástól az egyes hegycsúcsokat és hegycsoportokat . Források Sokol , Eric ; Craig W. Herbold ; Charles K. Lee ; S. Craig Cary ; J. E. Barrett ( Nov Local and regional influences over soil microbial metacommunities in the Transantarctic Mountains . Ecosphere art136. doi : 10.1890/es13-00136.1 C.Michael Hogan : Ross Sea . Encyclopedia of Earth , National Council for Science and the Environment Fordítás Az Antarktisz földrajza